Brampton (Ontário)

Brampton je mesto v kanadskej provncii Ontáriu. V sčítaní obyvateľstva v roku 2016 malo 593 638 obyvateľov.

 Dejiny 
Osídlenie v údoliach riek Credit River a Humber River siaha približne 8000 rokov pred n.l. V roku 1818 boli Chinguacousy a Toronto Gore Townships zmerané zememeračmi.

Územie do roku 1834 John Elliott rozdelil na parcely na predaj, nazval ho „Brampton“. Názov bol onedlho prebratý ďalej."Brampton's Beginning" in Bramptons's 100th Anniversary as an Incorporated Town: 1873–1973, Brampton: The Corporation of the Town of Brampton and the Brampton Centennial Committee, 1973, originally published in Ross Cumming, ed., Historical Atlas of Peel County, n.p.: Walker and Miles, 1877. Elliott pochádzal z Bramptonu v Anglicku.

V roku 1853 bol Brampton založený ako dedina (village). Vtedy mal viac než 500 obyvateľov. V januári 1867 sa okres Peel County odpojil od okresu County of York. Zlúčené boli od roku 1851. Brampton sa stal sídlom Peel County a od roku 1873 mal štatút mesta (town).

V roku 1856 Grand Trunk Railway pripojila mesto k železničnej sieti, nasledoval ekonomický rozmach. Edward Dale v roku 1860 založil pestovanie kvetov, mesto sa vďaka nemu stalo “Flowertown of Canada”. V roku 1869 mal Brampton 1 800 obyvateľov.The province of Ontario gazetteer and directory. H. McEvoy Editor and Compiler, Toronto : Robertson & Cook, Publishers, 1869 V roku 1910 malo mesto 4000 obyvateľov. V 50. rokoch 20. storočia vznikla plánovaná komunita Bramalea. V roku 1974 bol vytvorený Region of Peel a Brampton dostal štatút mesta (city). Bol vytvorený z Chinguacousy Township, Toronto Gore Township, a pôvodného Town of Brampton.

 Doprava 
Mestskú dopravu zabezpečuje Brampton Transit so 70 linkami. Od roku 2010 prevádzkuje Züm, expresné autobusové linky. Celkovo vlastní 450 autobusov. V roku 2019 prepravil takmer 32 miliónov pasažierov.

Bramptonom prechádzajú diaľnice 410 a 407 ETR, na juh od mesta diaľnica 401. Na juh od mesta je aj Pearsonovo medzinárodné letisko.

 Kultúra 
V Bramptone sú divadlá The Rose a Lester B. Pearson Theatre. Medzi múzeá patria: PAMA - Peel Art Gallery, Museum & Archives, The Great War Flying Museum a The Lorne Scots Regimental Museum.

 Galéria 

 Referencie 

 Zdroj 


Kategória:Mestá v Ontáriu